ভেঙে পড়ল বায়ুসেনার যুদ্ধবিমান মিরাজ, আহত ২ পাইলট

ভোপাল: ভেঙে পড়ল ভারতীয় বায়ুসেনার যুদ্ধবিমান মিরাজ (Mirage Fighter Jet 2000)। বৃহস্পতিবার মধ্যপ্রদেশের (Madhyapradesh) শিবপুরীর (Shivpuri) কাছে এই দুর্ঘটনা ঘটেছে।

প্রশিক্ষণ মহড়া চলাকালীন মিরাজ ২০০০ যুদ্ধবিমানটি ভেঙে পড়ে। কোনও হতাহতের খবর নেই। কি কারণে এই দুর্ঘটনা তা খতিয়ে দেখা হচ্ছে।

দুটি আসন বিশিষ্ট এই যুদ্ধ বিমান মিরাজ ২০০০। প্রশিক্ষণের সময় ওই বিমানে দুজন চালক ছিলেন। দুই পাইলটের আঘাত লেগেছে। তবে অবস্থা স্থিতিশীল।

আরও পড়ুন: পরিবারবাদ নিয়ে কংগ্রেসকে খোঁচা প্রধানমন্ত্রীর

ভারতীয় বায়ুসেনার (Indian Air Force) তরফে সোশ্যাল মিডিয়ায় পোস্টে এক বিবৃতি দিয়ে বলা হয়েছে, বায়ু সেনার একটি মিরাজ ২০০০ বিমান আজ শিবপুরী (গোয়ালিয়র)-এর কাছে প্রশিক্ষণ চালাচ্ছিল। প্রযুক্তিগত ত্রুটির কারণে সেটি ভেঙে পড়ে। দুই পাইলট সামান্য আহত হয়েছেন। এক পাইলট প্যারাসুট থেকে সরাসরি নদীতে পড়ে যান, অন্যজন মাঠে পড়ে যান । তারা নিরাপদে বিমানট থেকে বেরিয়ে আসতে সক্ষম হয়। দুর্ঘটনার কারণ জানার জন্য একটি কোর্ট অফ ইনকোয়ারির নির্দেশ দেওয়া হয়েছে ।‘

ফ্রান্সের ডাসল্ট এভিয়েশনের তৈরি বহুমুখী যুদ্ধবিমান মিরাজ ২০০০। ফরাসী ডাসাল্ট এ্যভিয়েশন কর্তৃক নির্মিত একটি চতুর্থ প্রজন্মের, মাল্টিরোল, একক ইঞ্জিনের যুদ্ধ বিমান। ফরাসী বিমান বাহিনির জন্যে মিরাজ হালকা ধরনের যুদ্ধ বিমান হিসাবে ব্যবহারের জন্যে। ১৯৭০ সালের শেষভাগে এই পরিকল্পনা করা হয়।

ভারতীয় বিমানবাহিনীতে, মিরাজ ২০০০ কার্গিল যুদ্ধের সময় ব্যবহার করা হয়েছিল।